CELEX: 62010FN0088
Language: hu
Date: 2010-09-27 00:00:00
Title: F-88/10. sz. ügy: 2010. szeptember 27-én benyújtott kereset — Van Asbroeck kontra Bizottság

20.11.2010   
            
            
               HU
            
            
               Az Európai Unió Hivatalos Lapja
            
            
               C 317/50
            
         2010. szeptember 27-én benyújtott kereset — Van Asbroeck kontra Bizottság
   (F-88/10. sz. ügy)
   ()
   2010/C 317/90
   Az eljárás nyelve: francia
   
      Felek
   
   
      Felperes: Marc Van Asbroeck (Dilbeek, Belgium) (képviselők: S. Rodrigues, A. Blot és C. Bernard-Glanz ügyvédek)
   
      Alperes: Európai Bizottság
   
      A jogvita tárgya és leírása
   
   A 2004. május 1-je előtt besorolási osztályt váltott tisztviselők részére járó ellentételezés bevezetéséről szóló, 2008. október 22-i bizottsági határozat részleges hatályon kívül helyezése, a felperes 2004. május 1-jére visszaható hatállyal a D*4/8 besorolási fokozatba történő átsorolása, valamint a felperes szakmai előmenetelének az időközben őt érintő előléptetéseknek, éves kiigazításoknak és a fizetési fokozatban történő előrelépéseknek megfelelő helyreállítása iránti felperesi kérelmet elutasító alperesi határozat megsemmisítése
   
      A felperes kereseti kérelmei
   
   
               —
            
            
               A Közszolgálati Törvényszék kötelezze az alperest, hogy egyértelműen foglaljon állást azon táblázattal kapcsolatban, amelyet a felperes az illetménye tényleges alakulásának azzal történő összehasonlítása érdekében állított össze, hogy az illetményének hogyan kellett volna alakulnia akkor, ha 2004. május 1-je előtt nem váltott volna besorolási osztályt;
            
         
               —
            
            
               semmisítse meg a 2004. május 1-je előtt besorolási osztályt váltott tisztviselők részére járó ellentételezés bevezetéséről szóló, 2008. október 22-i bizottsági határozat 1. cikke (3) bekezdése harmadik mondatának hatályon kívül helyezése, a felperes 2004. május 1-jére visszaható hatállyal a D*4/8 besorolási fokozatba történő átsorolása, valamint a felperes szakmai előmenetelének az időközben őt érintő előléptetéseknek, éves kiigazításoknak és a fizetési fokozatban történő előrelépéseknek megfelelő helyreállítása iránti felperesi kérelmet elutasító bizottsági határozatot, továbbá, amennyiben szükséges, semmisítse meg a panasz elutasításáról szóló határozatot;
            
         
               —
            
            
               kötelezze az alperest, hogy az okozott vagyoni kár megtérítéseként fizessen meg az ítéletben megjelölendő időponttól kezdve számított jogszabályi mértékű késedelmi kamattal növelt, ideiglenesen 13 218,24 euróban meghatározott összeget;
            
         
               —
            
            
               az Európai Bizottságot kötelezze a költségek viselésére.